Katti Wankel

Katti Wankel (født Katti Anker Castberg 19. august  1897 i Berlin, død 13. august 1992) var en norsk gründer og redaktør. Hun grunnla og var fra 1930 til 1933 redaktør for bladet Hus og Have, som var Norges første interiørblad. I 1929 ga hun ut boken Hjemmets innredning; etter andre verdenskrig ga hun ut flere samlinger med interiørplansjer som skulle veilede moderne kvinner i å innrede sine hjem.

Under andre verdenskrig ble hun arrestert av okkupasjonsmyndigheten og satt i fangenskap på Grini fangeleir frem til krigens slutt. Før hun selv ble pågrepet, smuglet hun inn en mengde pakker med ting som sigaretter, pålegg og vitamintilskudd til fangene inne på Grini; det ble hevdet at det dreide seg om flere hundre pakker, kanskje over tusen.

 Familie 
Katti Wankel var datter av Ida og Torgrim Castberg, og søster av salongmaleren Johan Christian Castberg.

Hun var gift med Georg Wankel (1894–1972), bror til maleren Charlotte Wankel. Katti og Georg Wankel var foreldre til danseren og teologen Ba Børresen.

 Bibliografi (utvalg) 

 1929: Hjemmets innredning, Some & Co.s forlag
 1949: Kjøkkenet : 32 tegninger i farger – innredningsmappe nr. 1
 1949: Peisen : 26 tegninger i farger – innredningsmappe nr. 2
 1950: Døren: : 24 plansjer i farger – innredningsmappe nr. 3
 1952: Boken om julen (antologi), Solberg og Heyerdahl forlag – redaktør: Katti Wankel

Referanser

 Litteratur 

Kategori:Norske redaktører
Kategori:Castbergslekten